

ŠAKIŲ RAJONO SAVIVALDYBĖ

TARYBOS POSĖDŽIO 

PROTOKOLAS
2016-10-28 Nr. Tp-9

Šakiai


Posėdis įvyko 2016-10-28 1000-1140 val.


Posėdžio pirmininkas Juozas Bertašius.


Posėdžio sekretorė Inga Kanapeckienė.


Į rajono tarybą išrinkti 25 nariai (kvorumas – 13), posėdžio pradžioje dalyvauja 23 rajono savivaldybės tarybos nariai (registravimo žiniaraštis pridedamas, 1 priedas).


Svarstant atitinkamus klausimus, dalyvauja svečiai ir kviestieji asmenys (sąrašas pridedamas, 2 priedas).


Juozas Bertašius. Darbotvarkėje buvo pateikti 24 sprendimo projektai. Komitetų posėdžių metu buvo pasiūlyta papildomai į darbotvarkę įtraukti sprendimo projektą Nr. 25 „Dėl vienkartinės paramos Nijolei Jurkevičienei skyrimo“ ir sprendimo projekto Nr. 13 nuo 3 punkto, kuriame pavedama eiti rajono savivaldybės administracijos direktoriaus pareigas, atskirti į atskirą sprendimo projektą Nr. 26 „Dėl pavedimo vykdyti rajono savivaldybės administracijos direktoriaus pareigas bei priemokos nustatymo“. 


NUTARTA. Patvirtinti posėdžio darbotvarkę su pakeitimais ir papildymais. 

BALSAVO: „už“ – 23 (vienbalsiai). 
 
DARBOTVARKĖ:


1. Dėl kategorijos suteikimo rajono savivaldybės biudžetinei įstaigai Lukšių kultūros centrui.  

2. Dėl rajono savivaldybės tarybos 2015 m. rugsėjo 4 d. sprendimo Nr. T-157 „Dėl pritarimo projektams, finansuojamiems iš Lietuvos kaimo plėtros 2014-2020 metų programos priemonės „Investicijos į materialųjį turtą“ veiklos „Parama žemės ūkio vandentvarkai“ įgyvendinti skirtų lėšų“ dalinio pakeitimo. 

3. Dėl rajono savivaldybės tarybos 2014 m. sausio 30 d. sprendimo Nr. T-30 „Dėl Šakių rajono savivaldybės atliekų tvarkymo 2014-2020 metų plano patvirtinimo“ pakeitimo ir papildymo. 

4. Dėl rajono savivaldybės tarybos 2014 m. gruodžio 22 d. sprendimo Nr. T-400 „Dėl mokinio krepšelio lėšų paskirstymo ir naudojimo tvarkos aprašo patvirtinimo“ dalinio pakeitimo ir papildymo. 

5. Dėl rajono savivaldybės švietimo įstaigų vadovų darbo apmokėjimo tvarkos aprašo patvirtinimo. 


6. Dėl vidutinės kieto kuro kainos patvirtinimo. 

7. Dėl biudžetinės įstaigos Šakių socialinių paslaugų centro laiptų kopiklio nuomos įkainių kompensavimo sąlygų aprašo patvirtinimo. 

8. Dėl rajono savivaldybės tarybos 2016 m. vasario 18 d. sprendimo Nr. T-49 „Dėl rajono savivaldybės 2016-2018 metų strateginio veiklos plano patvirtinimo“ dalinio pakeitimo. 

9. Dėl pritarimo projektui „Šakių miesto su priemiesčiais bendrojo plano su GIS sistema koregavimas“. 

10. Dėl pritarimo projektui „Globos namų įkūrimas Voniškiuose“. 

11. Dėl rajono savivaldybės tarybos 2015 m. spalio 16 d. sprendimo Nr. T-173 „Dėl rajono savivaldybės tarybos veiklos reglamento patvirtinimo“ papildymo. 

12. Dėl Šakių Garbės piliečio vardo suteikimo komisijos sudarymo. 

13. Dėl Evaldo Sniečkaus atleidimo iš rajono savivaldybės administracijos direktoriaus pareigų. 

14. Dėl rajono savivaldybės tarybos 2016 m. vasario 18 d. sprendimo Nr. T-51 „Dėl rajono savivaldybės 2016 metų biudžeto patvirtinimo“ dalinio pakeitimo ir papildymo. 

15. Dėl individualios veiklos, kuria galima verstis turint verslo liudijimą, fiksuoto pajamų dydžių nustatymo 2017 metais. 

16. Dėl rajono savivaldybės tarybos 2014 m. gruodžio 22 d. sprendimu Nr. T-386 patvirtintų UAB „Šakių komunalinis ūkis“ įstatytų pripažinimo netekusiu galios. 

17. Dėl turto perdavimo rajono savivaldybės administracijai. 

18. Dėl negyvenamųjų patalpų, esančių Šakių seniūnijoje, Gotlybiškių kaime, Mokyklos g. 26, perdavimo viešajai įstaigai Šakių pirminės asmens sveikatos priežiūros centrui pagal panaudos sutartį. 

19. Dėl negyvenamųjų patalpų, esančių Šakiuose, Bažnyčios g. 37, nuomos viešojo konkurso būdu. 

20. Dėl sutikimo perimti valstybės turtą Šakių rajono savivaldybės nuosavybėn ir jo perdavimo. 

21. Dėl Zyplių dvaro sodybos pastatų operatoriaus (nuomininko) atrankos-nuomos sutarties Nr. 1D-26, sudarytos 2015 m. rugpjūčio 12 d., dalinio pakeitimo. 

22. Dėl rajono savivaldybės tarybos 2008 m. birželio 26 d. sprendimo Nr. T-205 „Dėl savivaldybei nuosavybės teise priklausančio turto perdavimo patikėjimo teise uždarajai akcinei bendrovei „Šakių vandenys“ pakeitimo. 

23. Dėl rajono savivaldybės tarybos 2015 m. gruodžio 18 d. sprendimo Nr. T-281 „Dėl valstybės turto pripažinimo netinkamu (negalimu) naudoti“ dalinio pakeitimo ir papildymo. 

24. Dėl rajono savivaldybės tarybos 2016 m. gegužės 27 d. sprendimo Nr. T-191 „Dėl sutikimo perimti valstybės turtą savivaldybės nuosavybėn“ papildymo. 


Papildomi klausimai:


25. Dėl vienkartinės premijos Nijolei Jurkevičienei skyrimo. 


26. Dėl pavedimo vykdyti rajono savivaldybės administracijos direktoriaus pareigas bei priemokos nustatymo. 


Kęstutis Smirnovas. Nusišalinu nuo sprendimo projekto Nr. 14 „Dėl rajono savivaldybės tarybos 2016 m. vasario 18 d. sprendimo Nr. T-51 „Dėl rajono savivaldybės 2016 metų biudžeto patvirtinimo“ dalinio pakeitimo ir papildymo“, nes dirbu Šakių rajono jaunimo, kūrybos ir sporto centre. 


Tautvydas Šukys. Nusišalinu nuo sprendimo projekto Nr. 10 „Dėl pritarimo projektui „Globos namų įkūrimas Voniškiuose“. 


Paulius Puskunigis. Nusišalinu nuo sprendimo projekto Nr. 14 „Dėl rajono savivaldybės tarybos 2016 m. vasario 18 d. sprendimo Nr. T-51 „Dėl rajono savivaldybės 2016 metų biudžeto patvirtinimo“ dalinio pakeitimo ir papildymo“, nes dirbu Šakių rajono jaunimo, kūrybos ir sporto centre.


Arūnas Tarnauskas. Nusišalinu nuo sprendimo projekto Nr. 21 „Dėl Zyplių dvaro sodybos pastatų operatoriaus (nuomininko) atrankos-nuomos sutarties Nr. 1D-26, sudarytos 2015 m. rugpjūčio 12 d., dalinio pakeitimo“, nes tai susiję su įmone, kurioje dirbu. 


Rima Rauktienė. Nusišalinu nuo sprendimo projekto Nr. 21 „Dėl Zyplių dvaro sodybos pastatų operatoriaus (nuomininko) atrankos-nuomos sutarties Nr. 1D-26, sudarytos 2015 m. rugpjūčio 12 d., dalinio pakeitimo“.


NUTARTA. Leisti tarybos nariams nedalyvauti svarstant atitinkamus sprendimų projektus.    

BALSAVO: „už“ – 23 (vienbalsiai).
 
1. SVARSTYTA. Kategorijos suteikimo rajono savivaldybės biudžetinei įstaigai Lukšių kultūros centrui klausimas. 


Pranešėja Augenija Julė Kasparevičienė, Kultūros ir turizmo skyriaus vedėja. 


NUSPRĘSTA. Pritarti sprendimo projektui (sprendimas Nr. T-316).


BALSAVO: „už“ – 23 (vienbalsiai).

2. SVARSTYTA. Rajono savivaldybės tarybos 2015 m. rugsėjo 4 d. sprendimo Nr. T-157 „Dėl pritarimo projektams, finansuojamiems iš Lietuvos kaimo plėtros 2014-2020 metų programos priemonės „Investicijos į materialųjį turtą“ veiklos „Parama žemės ūkio vandentvarkai“ įgyvendinti skirtų lėšų“ dalinio pakeitimo klausimas.


Pranešėja Irena Žemaitienė, Žemės ūkio skyriaus vedėja. 


NUSPRĘSTA. Pritarti sprendimo projektui (sprendimas Nr. T-317).


BALSAVO: „už“ – 23 (vienbalsiai).

3. SVARSTYTA. Rajono savivaldybės tarybos 2014 m. sausio 30 d. sprendimo Nr. T-30 „Dėl Šakių rajono savivaldybės atliekų tvarkymo 2014-2020 metų plano patvirtinimo“ pakeitimo ir papildymo klausimas. 


Pranešėjas Kęstutis Kuncaitis, Ūkio skyriaus vedėjas. 


NUSPRĘSTA. Pritarti sprendimo projektui (sprendimas Nr. T-318).


BALSAVO: „už“ – 22, „susilaikė“ – 1.


4. SVARSTYTA. Rajono savivaldybės tarybos 2014 m. gruodžio 22 d. sprendimo Nr. T-400 „Dėl mokinio krepšelio lėšų paskirstymo ir naudojimo tvarkos aprašo patvirtinimo“ dalinio pakeitimo ir papildymo klausimas. 


Pranešėjas Elvydas Pauliukėnas, Švietimo ir sporto skyriaus vedėjas. 


NUSPRĘSTA. Pritarti sprendimo projektui (sprendimas Nr. T-319).


BALSAVO: „už“ – 23 (vienbalsiai).


5. SVARSTYTA. Rajono savivaldybės švietimo įstaigų vadovų darbo apmokėjimo tvarkos aprašo patvirtinimo klausimas. 


Pranešėjas Elvydas Pauliukėnas, Švietimo ir sporto skyriaus vedėjas.


NUSPRĘSTA. Pritarti sprendimo projektui (sprendimas Nr. T-320).


BALSAVO: „už“ – 22, „susilaikė“ – 1.


6. SVARSTYTA. Vidutinės kieto kuro kainos patvirtinimo klausimas. 


Pranešėja Leonora Pocevičiūtė, Socialinės paramos skyriaus vedėja. 


Eglė Dragūnaitytė. Komiteto posėdžio metu klausėme, kaip nustatoma kaina, nes rinkoje kaina žymiai mažesnė nei nurodyta sprendimo projekte. 


Leonora Pocevičiūtė. Pateikdami kainą, mes informacijos paklausėme Valstybinės įstaigos miškų urėdijos. 


Eglė Dragūnaitytė. Peržiūrėjus laikraštį, nerasta malkų, brangesnių nei 26 Eur, o projekte siūloma numatyti 33,40 Eur. 


Juozas Puodžiukaitis. Kubo ir erdmetrio mato vienetas skiriasi.  


Arūnas Tarnauskas. Vadovautis kainomis, kurias skelbia laikraščiai, negalima, nes  dokumentų niekas neduos. 


NUSPRĘSTA. Siūlyti pritarti sprendimo projektui (sprendimas Nr. T-321).


BALSAVO: „už“ – 21, „susilaikė“ – 1, „nedalyvavo balsavime“ – 1. 


7. SVARSTYTA. Biudžetinės įstaigos Šakių socialinių paslaugų centro laiptų kopiklio nuomos įkainių kompensavimo sąlygų aprašo patvirtinimo klausimas. 


Pranešėja Leonora Pocevičiūtė, Socialinės paramos skyriaus vedėja.  


NUSPRĘSTA. Pritarti sprendimo projektui išbraukiant žodį „kompensavimo“ (sprendimas Nr. T-322).


BALSAVO: „už“ – 23 (vienbalsiai).

8. SVARSTYTA. Rajono savivaldybės tarybos 2016 m. vasario 18 d. sprendimo Nr. T-49 „Dėl rajono savivaldybės 2016-2018 metų strateginio veiklos plano patvirtinimo“ dalinio pakeitimo klausimas. 


Pranešėjas Vitas Girdauskas, Regioninės plėtros skyriaus vedėjas.


NUSPRĘSTA. Pritarti sprendimo projektui (sprendimas Nr. T-323).


BALSAVO: „už“ – 23 (vienbalsiai).

9. SVARSTYTA. Pritarimo projektui „Šakių miesto su priemiesčiais bendrojo plano su GIS sistema koregavimas“ klausimas. 


Pranešėjas Vitas Girdauskas, Regioninės plėtros skyriaus vedėjas. 


NUSPRĘSTA. Pritarti sprendimo projektui (sprendimas Nr. T-324).


BALSAVO: „už“ – 23 (vienbalsiai).


Iš posėdžių salės išėjo tarybos narys Tautvydas Šukys. Toliau posėdyje dalyvauja 22 tarybos nariai. 



10. SVARSTYTA. Pritarimo projektui „Globos namų įkūrimas Voniškiuose“ klausimas. 


Pranešėjas Vitas Girdauskas, Regioninės plėtros skyriaus vedėjas. 


Romas Pukinskas. Šių metų balandžio mėnesio laikraštyje „Draugas“ buvo išspausdinta publikacija, kurioje meras ultimatyviai pareiškė, kad jokių lėšų išlaikymui skirta nebus. Dažniausiai visokie centrai steigiami turint tikslą įsisavinti lėšas, kurių išlaikymas tenka savivaldybei. Projektui visiškai „negrojant“ su strateginiu planu, jis pavirsta į visiškai naują įstaigą. Visi yra labai nustebę, kad mes, neturėdami analizės, leidžiame steigti naują globos įstaigą, visiškai neišnaudodami esančios slaugos ligoninės, neužpildydami ir neprašydami iš kitų rajonų gyventojų į jau esamas įstaigas. Buvo nepakankamai viešumo. Informacija išspausdinta tik viename rajono laikraštyje, o tai nėra padaryta pagal taisykles. Informacija internete buvo skelbiama tik 3 dienas. Informacija sąmoningai buvo slepiama, kryptingai nukreipiant tam tikram žmonių ratui. Atrankos komisijoje iš tarybos narių dalyvavo tik vienas žmogus. Skelbiant informaciją apie projektą sakyta, kad projekto lėšas sudaro Europos Sąjungos lėšos - 85 proc. ir valstybės biudžeto lėšos - 15 proc. Savivaldybė prie šio projekto finansiškai neprisideda. Voniškių bendruomenės centro projektas yra su sąlyga, kad nebus naudojama pinigų iš savivaldybės, tačiau ir kitiems projektams ši sąlyga galiojo. Projekte, kuris buvo skelbiamas, sakoma, kad tai paslaugų, kurios bus integruotos rajono gyventojams, plėtra. Su nauja statyba tai visiškai nesusiję. Voniškiuose ši vieta yra gyvenvietės pakraštyje, kur nėra infrastruktūros. Reikia griauti seną pastatą, jo atstumas iki gyvenamojo namo 10 metrų. Prieš priimant sprendimą siūlau gerai apgalvoti, „neužkabinti“ rajono biudžetui išlaikymo. Siūlau rezultatus anuliuoti, klausimo nesvarstyti, priimti projekto paraiškas iš naujo, sudaryti kompetetingesnę komisiją ir svarstyti klausimą iš naujo, gaunant pagrįstą rezultatą. 


Vitas Girdauskas. Priimdami šį sprendimą, mes nesteigiame naujos įstaigos. Mes tik pritariame Voniškių bendruomenės centro iniciatyvai kurti tokį socialinį verslą, kaip globos namai. Svarstant projektus buvo skirtumas tarp projektų, kuriuos pateikė nevyriausybinės organizacijos, toks, kad jų finansavimas yra 100 proc. Valstybė skatindama nevyriausybines organizacijas prisideda ir finansuoja už juos. Jeigu tai steigtume mes ir lėšas skirtume biudžetinei įstaigai, tuos pinigus mokėtume mes, santykyje 85/15. Kalbant apie viešumą, tai informacija buvo internete ir spaudoje „Draugas“. Pateiktos paraiškos rodo, kad mes neribojame konkurencijos ir visi, kurie domėjosi, pateikė paraiškas. Principinis dalykas buvo tai, ar bendruomenės paraiška atitinka tam, kas gali būti finansuojama. Vakar Voniškių bendruomenės 26 nariai buvo susirinkę ir dar kartą pritarė šiam projektui. Susirinkimo protokole minima, kad esant sunkumams Voniškių bendruomenė padės finansiškai. Mes tiesiog turime apsispręsti ar pritariame projektui ir iniciatyvai, kurią iškėlė Voniškių bendruomenė. Sutartį pasirašys Voniškių bendruomenės centras, tai, kaip organizacija, ji ir atsakys už rezultatus ir už projekto statybas.    


Eglė Dragūnaitytė. Ar yra tirta, ar Voniškiuose yra toks poreikis. Bus įkurta kelios darbo vietos, ar jiems atlyginimą mokės Voniškių bendruomenė? Kas išlaikys tuos etatus, kas išlaikys įstaigą, kol ji suras klientų? 


Vitas Girdauskas. Manau, kad tai yra paslaugų eksportavimas, kai ta rinka ir taip traukiasi. Juk įstaigoje dirbs tie patys Voniškių bendruomenės nariai. Mes įstaigos nesteigiame, mes tik pritariame tiems, kas galvoja įstaigą steigti. 


Romas Pukinskas. Kitos teiktos paraiškos irgi yra privati iniciatyva. Kai aš pasiteiravau Socialinės paramos vedėjos, koks yra poreikis tokių vietų, buvo atsakyta, kad jie to neanalizavo. Specialistai sako, kad jeigu mums reikia tokios paslaugos, tai galime praplėsti ligoninės paslaugas ir turėsime. Marijampolės regiono plėtros tarybos posėdžio protokole rašoma, kad pritarta patvirtinti Voniškių projektą. Jeigu šis projektas bus priimtas, tai yra darbotvarkė būsimam Antikorupcijos komisijos posėdžiui. Kodėl vieniems buvo išsakyta nedaryti centro, o kiti yra skatinami tai daryti. 


Juozas Bertašius. Praėjusiame tarybos posėdyje mes svarstėme Barzdų bendruomenės projektą. Aš nenorėjau, kad šiandien salėje sėdėtų apie 30 Voniškių bendruomenės narių. Šiuo atveju aš turiu savo nuomonę ir, manau, kad ir jūs balsuodami išreikšite savo nuomonę. Lyginant sprendimo projektą su pirminiu, kuris buvo visiems pateiktas, jis yra kardinaliai pakeistas. Dabar mes svarstome ar pritariame projektui, ar ne. 


Vitas Girdauskas. Regiono plėtros taryboje projektas buvo svarstytas ir įtrauktas į sąrašą. Paraiška turi būti pateikta sausio 1 d. Jeigu mes steigtume įstaigą ir kurtume darbo vietas, tai mes darytume iš biudžeto. Mes skatiname tuos, kurie darbo vietas kuria ne iš biudžeto. 


Tomas Skaizgirys. Jeigu manote, kad truks klientų, tai apsidairykite. Klientų tikrai netruks, jų kasdien vis bus tik daugiau. Jeigu jūs galvojate, kad vaikai grįš iš Anglijos, Vokietijos slaugyti jus, tai klystate. Jie turi savo gyvenimus. Mes visi kalbame, kad reikia verslo, tad siūlau nežlugdyti iniciatyvos. Tegul tai būna visų mūsų namai, iki tol, kol mes pasitrauksime. 


Algimantas Damijonaitis. Nesutinku su tuo, kad taryba atsiriboja nuo projekto vykdymo ir jo įgyvendinimo. Taip tikrai nebus. Taip bus tik geriausiu atveju, jeigu šie namai sėkmingai dirbs. Visi žinome, kad gavus Europos Sąjungos lėšas, jas reikia apsaugoti 5 metus. Jeigu įgyvendinimas nebus užtikrintas, tai šiandienos taryba, kuri patvirtins šį projektą, bus už tai atsakinga. Aš, manau, kad mūsų rajone yra daug visuomeninių pastatų. Manau, kad Voniškiai nėra pati geriausia vieta šių globos namų steigimui.  


Romas Pukinskas. Aš nesu prieš Voniškių projektą. Aš teigiu, kad darbo ir globos vietas siūlė ir Kukarskės globos namai. Ar reikia plynam laukui investicijų? Aš tik prašau, kad klausimas skubos tvarka būtų persvarstytas iš naujo. 


Vitas Girdauskas. Šiame programavimo periode didelis dėmesys skiriamas verslo skatinimui ir iniciatyvoms, todėl buvo apsispręsta, kad skatinamos nevyriausybinės organizacijos ir jų verslumai. Šiuo atveju administracijos direktorius nepasirašys jokių dokumentų ar sutarčių. Sutartį pasirašys Voniškių bendruomenės pirmininkas. 


Kęstutis Smirnovas. Paraiškas teiks Voniškių bendruomenės centras ir jis prisiims atsakomybę. 


Irena Haase. Numesti atsakomybę vien Voniškių bendruomenės centrui negalime, nes mes pritariame šiam projektui. 


Juozas Puodžiukaitis. Komiteto posėdžio metu aš paklausiau, kas pasirašys sutartį. Buvo pasakyta, kad rajono savivaldybės administracija. 


Vitas Girdauskas. Pateikimą Regiono plėtros tarybai pasirašo administracijos direktorius. Sutartį dėl finansavimo pasirašys tas, kas valdys lėšas. Pinigų šiam tikslui rajono biudžete nebus.    


NUSPRĘSTA. Pritarti sprendimo projektui (sprendimas Nr. T-325).


BALSAVO: „už“ – 14, „susilaikė“ – 8.


Į posėdžių salę grįžo tarybos narys Tautvydas Šukys. Toliau posėdyje dalyvauja 23 tarybos nariai. 


11. SVARSTYTA. Rajono savivaldybės tarybos 2015 m. spalio 16 d. sprendimo Nr. T-173 „Dėl rajono savivaldybės tarybos veiklos reglamento patvirtinimo“ papildymo klausimas.


Pranešėjas Edgaras Pilypaitis, savivaldybės mero pavaduotojas. Viename iš komitetų buvo pasiūlyta papildyti sprendimo projekto 191 punktą žodžiu „komiteto“ ir jį išdėstyti taip: „191. Tarybos nariui be pateisinamos priežasties (pateisinamos priežastys - liga, atostogos, tarnybinė komandiruotė, stichinė ar artimųjų žmonių nelaimė) praleidus iš eilės 3 savivaldybės tarybos, komiteto posėdžius, tarybos sekretorius apie tai raštu informuoja savivaldybės merą, o savivaldybės meras – Etikos komisiją“.


Arūnas Tarnauskas. Finansų komiteto posėdžio metu mes siūlėme sudaryti galimybę komiteto posėdžiuose dalyvauti nuotoliniu būdu. 


Inga Kanapeckienė. Tai buvo Finansų komiteto siūlymas, kuris kaip protokolinis nutarimas bus pateiktas rajono savivaldybės administracijai. 


Martinas Eimutis. Jeigu tarybos narys dalyvauja kitame komitete, ar tai bus užskaitoma kaip dalyvavimas komitete? 


Edgaras Pilypaitis. Jeigu tarybos narys dėl pateisinamos priežasties negali dalyvauti savo komitete, jis dalyvauja kitame komitete tik nebalsuoja dėl sprendimų priėmimo. Jo, kaip tarybos nario veikla, yra užskaitoma visiškai. Tokia praktika jau buvo. 


Edgaras Pilypaitis. Dėl darbo nuotoliniu būdu yra sakoma taip, kad į darbą galėtų ateiti tik skyrių vedėjai, o visi kiti galėtų dirbti iš namų nuotoliniu būdu. Naudodamiesi tam tikromis technologijomis, manau, ne visada galėtume jomis naudotis be išlygų. Tai yra pateisinama, bet neturėtų tapti kaip taisyklė. 


Vaidas Balčiūnas. Ar yra techninės galimybės dalyvauti nuotoliniu būdu?


Edgaras Pilypaitis. Iki šiol nuotolinis būdas buvo įjungtas mobilus telefonas. Nemanau, kad tai yra kokybiškas dalyvavimas. Nuotoliniu būdu yra naudojamas per programą „Skype“ perteikiant ir filmuotas medžiagas. Kol kas savivaldybėje šių priemonių neturime. 


Aušrelė Pukinskienė. Reikia žinoti vietą, laiką ir saiką. Šakių rajono savivaldybės tarybos nariai buvo išrinkti iš rajono savivaldybėje gyvenančių ir dirbančių žmonių. Kam tas nuotolinis būdas reikalingas? Mes kalbame apie tai, kad tarybos nario nedalyvavimas tarybos posėdyje gali būti problema, jeigu tarybos narys nedalyvauja tris kartus iš eilės. Suprantama, kai būna atostogos ar kyla kitos problemos. Aš, manau, kad nuotolinis bendravimo būdas būtų nelabai reikalingas, nebent norima posėdžius daryti platesnius su daugiau dalyvių ir Vilniaus, Kauno. 


Edgaras Pilypaitis. Kad įsitrauktų tam tikros srities specialistai, kurie mus konsultuotų. 


Aušrelė Pukinskienė. Nuotolinio būdo mums labiau reikėtų, kai būtų pristatomos koncepcijos, planai. Mes nesame tokie jau darbininkai, kad negalėtume suvažiuoti į posėdžius.


Irena Haase. Reikia eiti su pažangiomis technologijomis ir siekti, kad būtų tokia galimybė. 


Martinas Eimutis. Kai į posėdį reikia rinktis ne vieną kartą, o dažniau, tai inovacijos mums padėtų atrasti būdus, kaip efektyviau ir išsamiau apsvarstyti klausimus. 


Juozas Bertašius. Sunkiai įsivaizduoju nuotoliniu būdu organizuojamus tarybos posėdžius ir jo metu priimamus sprendimus, bet komiteto posėdžiai galėtų būti organizuojami.  

NUSPRĘSTA. Pritarti sprendimo projektui, papildant punktu ir jį išdėstant taip: „191. Tarybos nariui be pateisinamos priežasties (pateisinamos priežastys - liga, atostogos, tarnybinė komandiruotė, stichinė ar artimųjų žmonių nelaimė) praleidus iš eilės 3 savivaldybės tarybos, komiteto posėdžius, tarybos sekretorius apie tai raštu informuoja savivaldybės merą, o savivaldybės meras – Etikos komisiją“ (sprendimas Nr. T-326).


BALSAVO: „už“ – 23 (vienbalsiai).

12. SVARSTYTA. Šakių Garbės piliečio vardo suteikimo komisijos sudarymo klausimas.


Pranešėjas Juozas Bertašius, savivaldybės meras. 


NUSPRĘSTA. Pritarti sprendimo projektui (sprendimas Nr. T-327).


BALSAVO: „už“ – 23 (vienbalsiai).

13. SVARSTYTA. Evaldo Sniečkaus atleidimo iš rajono savivaldybės administracijos direktoriaus pareigų klausimas. 


Pranešėjas Juozas Bertašius, savivaldybės meras.  


Bernardinas Petras Vainius. Skiriant administracijos direktorių į pareigas, aš už jį nebalsavau, nes jo kandidatūros pateikimas ir atėjimas buvo neaiškus. Šiandien aš neturiu pilietinės teisės balsuoti už tai, kad jį atleistume. Norėčiau, kad administracijos direktorius viešai pasakytų priežastis, kas jį privertė priimti tokį sprendimą? Komiteto posėdyje jis pasakė tą patį, ką mes skaitėme spaudoje, bet ar administracijos direktorius, prieš priimdamas tokį sprendimą, nejautė mero pagalbos, tarybos pagalbos ar čia yra kiti povandeniniai akmenys, kurie susiveda į kitus dalykus? 


Evaldas Sniečkus. Esant tokiai situacijai, aš neturiu įgaliojimų vykdyti savo pareigas taip, kaip įsivaizduoju ir privalau. Tai susiję su teisine sistema ir su tais įvykiais, kurie buvo.


Juozas Bertašius. Kai administracijos direktoriui buvo paskirta bauda, dėl kurios jis įsitikinęs, kad nėra kaltas, jis galutinai apsisprendė išeiti iš užimamų pareigų. 


NUSPRĘSTA. Pritarti sprendimo projektui (sprendimas Nr. T-328).


BALSAVO: „už“ – 22, „susilaikė“ – 1.


Iš posėdžių salės išėjo tarybos nariai Kęstutis Smirnovas ir Paulius Puskunigis. Toliau posėdyje dalyvauja 21 tarybos narys. 


14. SVARSTYTA. Rajono savivaldybės tarybos 2016 m. vasario 18 d. sprendimo Nr. T-51 „Dėl rajono savivaldybės 2016 metų biudžeto patvirtinimo“ dalinio pakeitimo ir papildymo klausimas. 


Pranešėja Egidija Grigaitienė, Biudžeto ir turto skyriaus vedėja.


NUSPRĘSTA. Pritarti sprendimo projektui (sprendimas Nr. T-329).


BALSAVO: „už“ – 21, „nedalyvavo balsavime“ - 2.


Į posėdžių salę atėjo tarybos nariai Kęstutis Smirnovas ir Paulius Puskunigis. Toliau posėdyje dalyvauja 23 tarybos nariai. 

15. SVARSTYTA. Individualios veiklos, kuria galima verstis turint verslo liudijimą, fiksuoto pajamų dydžių nustatymo 2017 metais klausimas. 


Pranešėja Egidija Grigaitienė, Biudžeto ir turto skyriaus vedėja.



NUSPRĘSTA. Pritarti sprendimo projektui (sprendimas Nr. T-330).


BALSAVO: „už“ – 23 (vienbalsiai).

16. SVARSTYTA. Rajono savivaldybės tarybos 2014 m. gruodžio 22 d. sprendimu Nr. T-386 patvirtintų UAB „Šakių komunalinis ūkis“ įstatytų pripažinimo netekusiu galios klausimas. 


Pranešėja Egidija Grigaitienė, Biudžeto ir turto skyriaus vedėja. 


NUSPRĘSTA. Pritarti sprendimo projektui (sprendimas Nr. T-331).


BALSAVO: „už“ – 23 (vienbalsiai).

17. SVARSTYTA. Turto perdavimo rajono savivaldybės administracijai klausimas. 


Pranešėja Egidija Grigaitienė, Biudžeto ir turto skyriaus vedėja.


NUSPRĘSTA. Pritarti sprendimo projektui (sprendimas Nr. T-332).


BALSAVO: „už“ – 23 (vienbalsiai).

18. SVARSTYTA. Negyvenamųjų patalpų, esančių Šakių seniūnijoje, Gotlybiškių kaime, Mokyklos g. 26, perdavimo viešajai įstaigai Šakių pirminės asmens sveikatos priežiūros centrui pagal panaudos sutartį klausimas. 


Pranešėja Egidija Grigaitienė, Biudžeto ir turto skyriaus vedėja. 


NUSPRĘSTA. Pritarti sprendimo projektui (sprendimas Nr. T-333).


BALSAVO: „už“ – 23 (vienbalsiai).

19. SVARSTYTA. Negyvenamųjų patalpų, esančių Šakiuose, Bažnyčios g. 37, nuomos viešojo konkurso būdu klausimas. 


Pranešėja Egidija Grigaitienė, Biudžeto ir turto skyriaus vedėja. 


NUSPRĘSTA. Pritarti sprendimo projektui (sprendimas Nr. T-334).


BALSAVO: „už“ – 23 (vienbalsiai).

20. SVARSTYTA. Sutikimo perimti valstybės turtą Šakių rajono savivaldybės nuosavybėn ir jo perdavimo klausimas. 


Pranešėja Egidija Grigaitienė, Biudžeto ir turto skyriaus vedėja.


NUSPRĘSTA. Pritarti sprendimo projektui (sprendimas Nr. T-335).


BALSAVO: „už“ – 23 (vienbalsiai).


Iš posėdžių salės išėjo tarybos nariai Arūnas Tarnauskas ir Rima Rauktienė. Toliau posėdyje dalyvauja 21 tarybos narys. 

21. SVARSTYTA. Zyplių dvaro sodybos pastatų operatoriaus (nuomininko) atrankos-nuomos sutarties Nr. 1D-26, sudarytos 2015 m. rugpjūčio 12 d., dalinio pakeitimo klausimas. 


Pranešėja Egidija Grigaitienė, Biudžeto ir turto skyriaus vedėja.


NUSPRĘSTA. Pritarti sprendimo projektui (sprendimas Nr. T-336).


BALSAVO: „už“ – 21, „nedalyvavo balsavime“ - 2.


Į posėdžių salę grįžo tarybos nariai Arūnas Tarnauskas ir Rima Rauktienė. Toliau posėdyje dalyvauja 23 tarybos nariai. 


22. SVARSTYTA. Rajono savivaldybės tarybos 2008 m. birželio 26 d. sprendimo Nr. T-205 „Dėl savivaldybei nuosavybės teise priklausančio turto perdavimo patikėjimo teise uždarajai akcinei bendrovei „Šakių vandenys“ pakeitimo klausimas. 


Pranešėja Egidija Grigaitienė, Biudžeto ir turto skyriaus vedėja.


NUSPRĘSTA. Pritarti sprendimo projektui (sprendimas Nr. T-337).


BALSAVO: „už“ – 23 (vienbalsiai).

23. SVARSTYTA. Rajono savivaldybės tarybos 2015 m. gruodžio 18 d. sprendimo Nr. T-281 „Dėl valstybės turto pripažinimo netinkamu (negalimu) naudoti“ dalinio pakeitimo ir papildymo klausimas. 


Pranešėja Egidija Grigaitienė, Biudžeto ir turto skyriaus vedėja.

NUSPRĘSTA. Pritarti sprendimo projektui (sprendimas Nr. T-338).


BALSAVO: „už“ – 23 (vienbalsiai).

24. SVARSTYTA. Rajono savivaldybės tarybos 2016 m. gegužės 27 d. sprendimo Nr. T-191 „Dėl sutikimo perimti valstybės turtą savivaldybės nuosavybėn“ papildymo klausimas. 


Pranešėja Egidija Grigaitienė, Biudžeto ir turto skyriaus vedėja.

NUSPRĘSTA. Pritarti sprendimo projektui (sprendimas Nr. T-339).


BALSAVO: „už“ – 23 (vienbalsiai).

25. SVARSTYTA. Vienkartinės premijos Nijolei Jurkevičienei skyrimo klausimas. 

Pranešėja Leonora Pocevičiūtė, Socialinės paramos skyriaus vedėja. Nijolė Jurkevičienė pristatė išankstinę pirkimo – pardavimo sąskaitą, pagal kurią pinigai bus pervedami į R. Stanaičio IĮ „Raisantas“  atsiskaitomąją sąskaitą, esančią KU Zanavykų bankelis LT2550011700014000396. Taip pat buvo klausiama, kodėl vaikas mokosi Eržvilko mokykloje. Tai yra Nerijaus Jurkevičiaus pirmos santuokos vaikas ir jis gyvena pas mamos giminaičius, kur ir mokosi. 

NUSPRĘSTA. Pritarti sprendimo projektui (sprendimas Nr. T-340).


BALSAVO: „už“ – 23 (vienbalsiai).

26. SVARSTYTA. Pavedimo vykdyti rajono savivaldybės administracijos direktoriaus pareigas bei priemokos nustatymo klausimas. 

Pranešėjas Juozas Bertašius, savivaldybės meras.


Raminta Bastytė. Atkreipė dėmesį administracijos direktoriaus pavaduotojos sutikimas, kuriame rašoma: „sutinku eiti pareigas, jeigu man bus paskirta 60 proc. pareiginės algos dydžio priemoka“. Jeigu taryba nesutiktų paskirti priedą, tai jūs atsisakytumėte eiti pareigas? Ir kodėl tik 60 proc.?


Juozas Bertašius. Daugiau skirti negalima. 


Inga Kanapeckienė. Administracijos direktoriui išėjus didelio noro eiti šių pareigų neturiu, bet esant poreikiui ir tokiai situacijai sutinku. Ir yra tiesiog tokia sąlyga. 


Juozas Bertašius. Šiuo atveju mes kalbame apie administracijos direktoriaus pareigybę. Nereikia sureikšminti į asmenį. 


Romas Pukinskas. Siūlau, skirti jums administracijos direktoriaus algą ir eiti jo pareigas. 


Inga Cibulskienė. Gaunant 60 proc. priedą alga bus mažesnė nei gaudavo administracijos direktorius. 


Aušrelė Pukinskienė. Mes paprašėme informacijos, kokia administracijos direktoriaus alga popieriuje. Administracijos direktoriaus alga 1937 Eur, o jūsų 1123 Eur. Tai skirtumas 673 Eur. Tai jeigu jūs gausite prie savo atlyginimo 60 proc. priedą, tai jūsų alga bus beveik kaip administracijos direktoriaus su priedu. 


Inga Cibulskienė. Norėjau pasakyti, kad alga šiek tiek mažesnė. O pagal įstatymą priemoka turi būti iki 60 proc. 


Kęstutis Smirnovas. Reikia gerbti, kad pavaduotoja prisiima atsakomybę. Už atsakomybės prisiėmimą žmonės turi būti skatinami. 


NUSPRĘSTA. Pritarti sprendimo projektui (sprendimas Nr. T-341).


BALSAVO: „už“ – 16, „susilaikė“ – 7.

***


Tautvydas Šukys. Lietuvos valstiečių ir žaliųjų sąjungos bei darbo partijos frakcijos vardu pateikiame pareiškimą (pridedama), kurį pasirašė Dinara Gudaitienė, Aušrelė Pukinskienė, Juozas Puodžiukaitis, Mantas Puskunigis, Rima Rauktienė, Tomas Skaizgirys, Kęstutis Smirnovas, Tautvydas Šukys, Arūnas Tarnauskas.  

***


Algimantas Damijonaitis. Rugsėjo 23 d. tarybos posėdžio metu buvo pateiktas Jungtinės opozicinės frakcijos paklausimas merui. Kodėl mes nesame gavę jokio atsakymo?


Juozas Bertašius. Tarybos posėdžio metu aš pareiškiau savo valią ir pasakiau, kad tai, kas yra netiesa, aš ginsiu teismo keliu. 

***


Bernardinas Petras Vainius. Jau beveik 2 metai, kai šioje salėje tvyro neaiškumas, vis atidėliojamas teismo sprendimas ir mes nežinome, ar meras tikrai yra teisus, ar mes, tarybos nariai, galime ir toliau ramiai ir atsakingai dirbti. Dėl to Jungtinė opozicinė frakcija kreipiamės į Lietuvos apeliacinio teismo pirmininką prašydami paaiškinimo, kaip ir dėl kokių priežasčių ilgai tęsiamas šis apskųstas teismo sprendimas (prašymas pridedamas). Norime išgirsti nagrinėjimo teisme trukmės pagrįstumą.  

Posėdžio pirmininkas




Juozas Bertašius

Posėdžio sekretorė




Inga Kanapeckienė

